Ras Algethi

Ras Algethi (Alfa Herculis / α Her / α Herculis), známa aj ako Rasalgethi, je hviezda v súhvezdí Herkules. Jej Flamsteedovo označenie je 64 Herculis.

Nazýva sa aj Caput ingeniculi, čo takisto znamená hlava kľačiaceho. V mnohých názorných vyobrazeniach totiž Herkules býva zobrazovaný v kľačiacej polohe s hlavou smerujúcou na juh. Ras Algethi sa nachádza blízko hranice so súhvezdím Hadonos.

Je to vizuálna dvojhviezda, pričom jej jasnejšia zložka, červený nadobor, je jedna z najväčších hviezd, aké poznáme. Jej priemer je asi 800 miliónov kilometrov, čo je 600-krát viac ako slnečný priemer. Iné odhady hovoria „len“ o 400-násobku slnečného priemeru. Ak by sme túto gigantickú hviezdu umiestnili do slnečnej sústavy namiesto Slnka, pohltila by všetky jeho planéty až po Jupiter (vrátane Jupitera). Ako iné červené nadobry, aj Ras Algethi má extrémne nízku hustotu – len desaťmilióntinu gramu na cm2. Povrchová teplota je taktiež na hviezdu veľmi nízka – 2500 K. 

Je to polopravidelná premenná hviezda, pričom jej jasnosť kolísa od 3,0 do 4,0 mag. v perióde okolo 90 až 100 dní. Do svojho okolia vyvrhuje mračná plynov rozpínajúce sa rýchlosťami až /s.

V malom ďalekohľade možno uvidieť vo vzdialenosti 4,3“ žltého obra jasnosti 5,39 mag., ktorý sa však v kontraste s nadobrom javí nazelenalý alebo modrastý. Je zahalený do oblakov plynov z hlavnej hviezdy. Zmeny v spektre ukazujú, že je to spektroskopická dvojhviezda s periódou 52 rokov. Vzdialenosť tejto trojhviezdy nie je určená presne, odhady sú 282 až 430 svetelných rokov, niekde dokonca 700 svetelných rokov.

 Zdroj 


Kategória:Bayerove objekty
Kategória:Flamsteedove objekty
Kategória:Súhvezdie Herkules
Kategória:Trojhviezdy
Kategória:Spektroskopické dvojhviezdy
Kategória:Polopravidelné premenné hviezdy
Kategória:Červené nadobry
Kategória:Žlté obry